–Mo reddet kvelden 

Mohamed «Mo» Abdi Farah sang «Play that funky music» av Wild Cherry. 
I forrige uke kåret dommerne Mo til sin favoritt etter at han sang Elvis. 
VGs anmelder var ikke like imponert og ga 
Mo terningkast to. 
Denne uken imponerer Mo mer. 

– Dette er «the grand finale», sier Thomas Felskog. 

– Endelig en som tar låtens aggressivt pågående gitartema (nennsomt stjålet fra Stevie Wonders «Superstitious») og overfører den til sin egen kropp! 
Plutselig er Mo en bit Prince, en bit Jacko og et par biter James Brown. 
Nesten mer disco enn funk, men Mo skaper rytmiske bølger her som beviser at til og med Hamar kan være funky. 
Sett et par stjernesolbriller på mannen, og plutselig forstår du at det var George Clintons sønn som akkurat nå sto på scenen i «Stjernekamp». 
Takk, Mo – du reddet kvelden! 

Dommer Mona B. Riise mener Jørn Hoel er kveldens beste, mens Thomas Felskog sier Unni imponerer med sin versjon av Prince' "Kiss". 
Jan Tørresen sier Reidun blåste hatten av ham. 
